《冬日偶成十首 其八》
明代·释函可

知美斯已恶，何况乐群称。至道本平实，神鬼忌高明。

所以先哲言，为善无近名。如何薋菉葹，欲播蕙芷馨。

志士宝心骨，浮俗吠虚声。安得遁世俦，相与效鸿冥。

作者简介：释函可（1611-1659），字祖心，号剩人，俗姓韩，名宗騋，广东博罗人。他是明代最后一位礼部尚书韩日缵的长子。明清之际著名诗僧。